CELEX: 62016TN0818
Language: sk
Date: 2016-11-22 00:00:00
Title: Vec T-818/16: Žaloba podaná 22. novembra 2016 – Netflix International a Netflix/Komisia

30.1.2017   
            
            
               SK
            
            
               Úradný vestník Európskej únie
            
            
               C 30/51
            
         Žaloba podaná 22. novembra 2016 – Netflix International a Netflix/Komisia
   (Vec T-818/16)
   (2017/C 030/59)
   Jazyk konania: angličtina
   
      Účastníci konania
   
   
      Žalobkyne: Netflix International BV (Amsterdam, Holandsko) a Netflix, Inc. (Los Gatos, Kalifornia, Spojené štáty) (v zastúpení: C. Alberdingk Thijm, S. van Schaik a S. van Velze, advokáti)
   
      Žalovaná: Európska komisia
   
      Návrhy
   
   Žalobkyne navrhujú, aby Všeobecný súd:
   
               —
            
            
               zrušil rozhodnutie Komisie z 1. septembra 2016, ktorým bola zmena nemeckého zákona o podpore filmovej tvorby v siedmom znení vyhlásená za zlučiteľnú s vnútorným trhom (1) a
            
         
               —
            
            
               zaviazal Komisiu na náhradu trov tohto konania.
            
         
      Dôvody a hlavné tvrdenia
   
   Na podporu svojej žaloby, žalobkyne uvádzajú šesť žalobných dôvodov.
   
               1.
            
            
               Prvý žalobný dôvod založený na porušení smernice o audiovizuálnych mediálnych službách (2).
               
                           —
                        
                        
                           Komisia porušila článok 13 ods. 1 smernice o audiovizuálnych mediálnych službách, keď rozhodla že opatrenie Nemecka je zlučiteľné s týmto článkom vykladaným s prihliadnutím na navrhovanú zmenu a doplnenie.
                        
                     
                           —
                        
                        
                           Komisia porušila článok 2 ods. 1, článok 2 ods. 2 a článok 3 smernice o audiovizuálnych mediálnych službách, keď rozhodla, že opatrenie Nemecka neporušuje zásadu krajiny pôvodu.
                        
                     
         
               2.
            
            
               Druhý žalobný dôvod založený na porušení článku 110 ZFEÚ.
               
                           —
                        
                        
                           Komisia porušila článok 110 ZFEÚ, keď rozhodla, že opatrenie Nemecka nie je diskriminačné vo vzťahu k poskytovateľom služieb videa na požiadanie usadeným mimo Nemecka, ale zameriavajúcich sa na nemecké publikum.
                        
                     
         
               3.
            
            
               Tretí žalobný dôvod založený na porušení článku 56 ZFEÚ.
               
                           —
                        
                        
                           Komisia porušila článok 56 ZFEÚ, keď neposúdila, či opatrenie Nemecka neporušuje slobodné poskytovanie služieb, ktoré v skutočnosti porušuje.
                        
                     
         
               4.
            
            
               Štvrtý žalobný dôvod založený na porušení článku 49 ZFEÚ.
               
                           —
                        
                        
                           Komisia porušila článok 49 ZFEÚ, keď neposúdila, či opatrenie Nemecka neporušuje slobodu usadiť sa, ktorú v skutočnosti porušuje.
                        
                     
         
               5.
            
            
               Piaty žalobný dôvod založený na porušení článku 107 ZFEÚ.
               
                           —
                        
                        
                           Komisia porušila článok 107 ZFEÚ, keď rozhodla, že opatrenie Nemecka je formou štátnej pomoci, ktorá môže byť odôvodnená kultúrnym cieľom a je zlučiteľná s vnútorným trhom.
                        
                     
         
               6.
            
            
               Šiesty žalobný dôvod založený na porušení podstatných formálnych náležitostí.
               
                           —
                        
                        
                           Komisia porušila podstatné formálne náležitosti, keď nedodržala požiadavky na odôvodnenie, tak ako ich uvádza článok 296 ods. 2 ZFEÚ a právo na dobrú správu vecí verejných, ktoré uvádza článok 41 Charty základných práv Európskej únie.
                        
                     
         
      (1)  Rozhodnutie Komisie (EÚ) 2016/2042 z 1. septembra 2016 o schéme pomoci SA.38418 – 2014/C (ex 2014/N), ktorú Nemecko plánuje uskutočniť s cieľom podporiť výrobu a distribúciu filmov [oznámené pod číslom C(2016) 5551] (Ú. v. EÚ L 314, 2016, s. 63).
   
      (2)  Smernica Európskeho parlamentu a Rady 2010/13/EÚ z 10. marca 2010 o koordinácii niektorých ustanovení upravených zákonom, iným právnym predpisom alebo správnym opatrením v členských štátoch týkajúcich sa poskytovania audiovizuálnych mediálnych služieb (smernica o audiovizuálnych mediálnych službách) (Ú. v. EÚ L 95, 2010, s. 1).